Priskin Tamás üzent a lekönyökölt Pepének
A magyar válogatott támadóját, Priskin Tamást a vasárnapi Portugália ellen 1-0-ra elveszített vb-selejtezõn állította ki a 30. percben a holland Danny Makkelie, miután egy párharc során lekönyökölte Pepét. A Ferencváros játékosa az Instagram-oldalán kért bocsánatot a korábbi Real Madrid-védõtõl.
Priskin Tamás a mérkõzés után elmondta, hogy nem érezte Pepét, és sajnálja, hogy a kiállításával megnehezítette a csapat dolgát. Ezúttal pedig a közösségi oldalon írt arról, hogy szeretne bocsánatot kérni a Besiktas 34 éves labdarúgójától.

„Szeretnék elnézést kérni Pepétõl, nem volt szándékos a mozdulatom. A labdát figyeltem, nem láttam, hogy valaki van mögöttem. Hihetetlenül sajnálom, mint ahogy azt is, ha Pepének és a rajongóinak ártottam ezzel.”Bocsánatot kell kérnem. Minden jót kívánok neki és a portugál válogatottnak is.”